text: Særlig kommandocentral tager sig af stormen Gorm
  29 november 2015 kl. 15.04
  Syd- og Sønderjyllands Politi samler beredskaberne i Esbjerg, så man er helt klar, når stormen raser over landsdelen. 
  Klokken 17.00 opretter politiet i Syd- og Sønderjylland en kommandocentral på politigården i Esbjerg. Kommandocentralen koordinerer alt vedrørende storm og højvande.
  Udover politiet vil der også være repræsentanter fra kommunernes beredskaber, Falck, det statslige beredskab, Hjemmeværnet, banedanmark, DSB med flere.
  